paragraph_text: Iako rođen u Australiji, odlučio je da će nastupati za reprezentaciju svojih predaka, a kao razlog je naveo da misli kako će više uspjeha imati s reprezentacijom Hrvatske, jer australska nije bila na svjetskim prvenstvima 30 godina zaredom. Pozvan je, međutim, da s Australijom ide na Olimpijske igre u Sydney, ali se ozlijedio i nije nastupio. U hrvatskom dresu skupio je 4 utakmice, sve u prijateljskim utakmicama. Debitirao je za Hrvatsku protiv Makedonije, 28. travnja 2004. u Skopju. Putovao je na EURO 2004., te na SP 2006., no pored Butine i/ili Pletikose se nije probio do reprezentativne jedinice. Nakon dolaska Slavena Bilića za izbornika izgubio je i mjesto 3. vratara, no, nije odustao od ponovnog pozivanja u reprezentaciju. Australski i Milanov vratar Željko Kalac tvrdio je kako mu je odluka da igra za Hrvatsku velika greška u karijeri.